गोवा में बीजेपी बहुमत में, विश्वजीत राणे की नए सीएम के रूप में ताजपोशी की संभावनाएं  
साल 2010 में पहली बार विधायक चुने गए थे विश्वजीत राणे
फिलहाल स्वास्थ्य, महिला और बाल विकास मंत्री हैं राणे
राणे के पिता कांग्रेस के मौजूदा विधायक और चार बार मुख्यमंत्री रह चुके हैं
गोवा में विधायक पांडुरंग मडगईकर को ब्रेन स्ट्रोक हुआ था और वे अपना इलाज करवा कर कुछ दिन पहले ही लौटे हैं. फ्रांसिस डिसूजा का किडनी ट्रांसप्लांट हुआ है, एमजेपी के सुदीन धावलेकर भी अपना इलाज करवा कर आए हैं. ऐसे में सबसे बड़ा सवाल है कि बीजेपी का मुख्यमंत्री कौन होगा. जो नाम सबसे आगे चल रहा है उसमें विश्वजीत राणे का नाम सबसे आगे है. विश्वजीत ने सारी जिंदगी कांग्रेस में गुजारी और मन ही मन मुख्यमंत्री बनने का सपना दिल में पालते रहे. उनके पिता प्रताप सिंह राणे गोवा के चार बार मुख्यमंत्री रहे और अभी भी कांग्रेस से विधायक हैं.